Søndag d. 24. februar afholder Dansk Ornitologisk Forening og Lille Vildmosecentret "Ørnens og De Store Fugles Dag" i Lille Vildmose. Efter morgenkaffen, vil ornitologerne og interesserede gæster begive sig mod Tofte Sø. Tofte Sø var netop det sted i Danmark, hvor ornitologerne sidste weekend registrerede den største koncentration af kongeørne. Kongeørnene har simpelthen holdt vinterferie i Vildmosen. På søndag vil der dog også være fokus på andre fugle som gæs og svaner. De fremmødte kan også se frem til at opleve Dansk Ornitologisk Forenings medlemmer give små foredrag fra tårnene rundt omkring i Lille Vildmose. I Vildmosegården er der dagen igennem mulighed for at se diasshows og få alarmer, når der spottes fugle i området. Arrangementet starter klokken 6 på Vildmosegård.
Fugleinteresserede er velkomne i Vildmosen næste weekend